Iktatószám: T/16-4/2025.

**Jegyzőkönyv**

**Készült**: A Térségfejlesztési Bizottság 2025. június 12-i, a Megyeháza Földszinti 5. sz. termében tartott üléséről.

**Jelen vannak**: a mellékelt jelenléti ívek szerint

**3. Tájékoztató a Zala Vármegyei Katasztrófavédelmi Igazgatóság 2024. évi tevékenységéről.**

**Jakab Sándor:** A Térségfejlesztési Bizottság harmadik napirendi pontja a Zala Vármegyei Katasztrófavédelmi Igazgatóság 2024. évi tevékenységéről szóló tájékoztató. Elég terjedelmes anyag, átnézte. Egy kicsit érintett is, mivel Újudvaron van egy veszélyes üzem, ahol minden évben megjelennek a katasztrófa elhárításban résztvevő csapatok, ezek a gyakorlatok különböző fokozatúak, mindig sikerrel zárulnak. Szeretné elmondani, hogy a Tűzoltóság és Katasztrófavédelem mindent megtesz azért, hogy biztonságban éljenek az emberek, munkájuk végzéséért óriási tisztelet jár nekik. Az írásos anyag alapján is látható, hogy hatalmas munkát végeznek, melyet szeretne megköszönni. Kérdezi a bizottság tagjait, hogy van-e esetleg kérdés, hozzászólás a részükről az előterjesztéshez. Ennek hiányában a napirendi pontot szavazásra bocsátja.

**23/2025. (VI.12.) TB számú határozat**

*A Zala Vármegyei Közgyűlés Térségfejlesztési Bizottsága a „Tájékoztató a Zala Vármegyei Katasztrófavédelmi Igazgatóság 2024. évi tevékenységéről.” című napirendet 3 igen szavazattal egyhangúan elfogadta.*

*.*

**Jakab Sándor:** Megköszöni a Térségfejlesztési Bizottság munkáját és az ülést berekeszti.

K.m.f.

Jakab Sándor Tóth Károly

a Térségfejlesztési Bizottság elnöke a Térségfejlesztési Bizottság alelnöke